KIRJALLINEN KYSYMYS E-1740/02 esittäjä(t): Bartho Pronk (PPE-DE), Maria Martens (PPE-DE),Karla Peijs (PPE-DE) ja Albert Maat (PPE-DE) komissiolle. Jatkokysymys kapteenien vapaata liikkuvuutta koskeneeseen kysymykseen E-1022/02.



Virallinen lehti nro 301 E , 05/12/2002 s. 0220 - 0221



KIRJALLINEN KYSYMYS E-1740/02 esittäjä(t): Bartho Pronk (PPE-DE), Maria Martens (PPE-DE),Karla Peijs (PPE-DE) ja Albert Maat (PPE-DE) komissiolle (19. kesäkuuta 2002) Aihe: Jatkokysymys kapteenien vapaata liikkuvuutta koskeneeseen kysymykseen E-1022/02 Komission vastaus kirjalliseen kysymykseen E-1022/02(1) on käsittämätön. Vastauksessa viitataan EY:n perustamissopimuksen 39 artiklan 3 ja 4 kohtiin. Tuomioistuin on osoittanut selvästi tuomioissaan asioissa C-114/97 ja C-238/99 näiden määräysten rajat, joita sovelletaan luonnollisesti myös tässä kysymyksessä. Tuomioistuin käyttää määritystä riippumatta työntekijälle kuuluvista tehtävistä ja komissio on siksi väärässä viitatessaan merenkulun luonteen erityispiirteestä aiheutuviin erityistoimenpiteisiin. Kaksi asiaa eivät ole koskaan tarkalleen samanarvoisia ja jotta oikeuskäytäntöön voidaan viitata, sitä ei edellytetä missään oikeudellisessa järjestelmässä. On ymmärrettävää, että komissio aikoo tarkastella uudelleen kantaansa Anave-asiaa koskevan tuomion vuoksi, mutta tämä on juridisesti epäkorrektia. Tuomioistuinkäsittely voi kestää vuosia ja tuomiolla on merkitystä vasta kun asiasta on päätetty, ei sitä ennen. Tällaista tyhjiötä ei saisi olla olemassa. Lopuksi on pantava merkille, että komissio ei vastannut ollenkaan kysymyksiin 3 ja 5, ja että kysymyksiin 1, 2 ja 4 se ei vastannut riittävän yksityiskohtaisesti. 1. Voiko komissio vastata kirjallisen kysymyksen E-1022/02 kohtiin 15 kohta kohdalta mahdollisimman yksityiskohtaisesti? 2. Voiko komissio ilmoittaa Anave-asian käsittelyn aikataulun ja sen taustan? (1) EYVL C 229 E, 26.9.2002, s. 170. Anna Diamantopouloun komission puolesta antama vastaus (23. heinäkuuta 2002) Komissio pidättyy esittämästä yksityiskohtaisempia huomautuksia arvoisan parlamentin jäsenen tarkoittaman oikeuskäytännön mahdollisesta merkityksestä, sillä kapteeneja ja ensimmäisiä perämiehiä koskeviin erityiskysymyksiin liittyvien kahden tapauksen eli Anave-asian ja aivan vastikään esitetyn Anker-asian(1) käsittely on vielä kesken. Komissio ei ole saanut tietoja Euroopan yhteisöjen tuomioistuimen aikataulusta Anave-asian käsittelyssä. Asian tausta on seuraava: - Espanjan kauppalaivaston upseerien yhdistys saattoi Espanjan korkeimman oikeuden käsiteltäväksi hallintokanteen kuninkaan asetusta nro 2062/1999 vastaan merenkulkualan ammattien peruskoulutuksen sääntelystä. Espanjan tuomioistuin saattoi asian Euroopan yhteisöjen tuomioistuimeen ennakkoratkaisun antamista varten, koska se epäili, salliiko yhteisöjen tuomioistuimen siihen asti yhteisön säännöistä esittämä tulkinta sellaisten säännösten säilyttämisen, joiden nojalla laivanvarustamoille työskentelevien kapteenien ja ensimmäisten perämiesten työpaikat varataan ehdoitta jäsenvaltion kansalaisille. - Espanjan lainsäädännön mukaan jäsenvaltioiden kansalaisten on voitava päästä työskentelemään laivojen miehistössä edellyttäen, että tällaiseen työskentelyyn ei edes satunnaisesti sisälly julkisten tehtävien hoitamista, sillä ne on varattu Espanjan kansalaisille (kansallisen satamia ja kauppalaivastoa koskevan lain 27/1992 77 §:n 2 momentti). Kuninkaan asetuksen nro 2062/1999 8 §:ään sisältyy erityisiä sääntöjä yhteisön kansalaisten muissa jäsenvaltioissa saamien ammatillisten tutkintotodistusten tunnustamisesta. Lain 8 §:n 2 momentissa viitataan toimiin, joihin kuuluu tai saattaa kuulua sellaisten julkisten tehtävien hoitamista, jotka on laissa varattu espanjalaisille, kuten kapteenin, päällikön tai ensimmäisen perämiehen toimet. Nämä toimet varataan edelleen Espanjan kansalaisille. - Poikkeuksena pääsäännöstä kapteenien ja ensimmäisten perämiesten toimien varaaminen espanjalaisille kuninkaan asetuksen 8 §:n 3 momentissa avataan kapteenin ja ensimmäisen perämiehen toimet vastavuoroisuusperiaatteella muiden jäsenvaltioiden kansalaisille. Tällöin on oltava kyse bruttovetoisuudeltaan alle 100 bruttotonnin kauppalaivoista, jotka kuljettavat rahtia tai joiden matkustajakapasiteetti on alle 100 matkustajaa ja jotka liikennöivät yksinomaan sellaisten satamien tai paikkojen välillä, jotka kuuluvat Espanjan suvereniteettiin, täysivaltaisten oikeuksien piiriin tai lainkäyttövaltaan. (1) Schleswig-Holsteinisches Oberverwaltungsgerichtin esittämä ennakkoratkaisupyyntö hallintoriita-asiassa Albert Anker, Klaas Ras ja Albertus Snoek vastaan Saksan liittotasavalta, asia C-47/02, EYVL C 109, 4.5.2002.